Ահմեթ Բենլերի սպանություն

Ահմեթ Բենլեր (), Նիդերլանդների Թագավորությունում Թուրքիայի դեսպան Օզդեմիր Բենլերի որդին։ Սպանվել է 1979 թվականի հոկտեմբերի 12-ին Հաագայում։ Թուրք դեսպանի որդու սպանության պատասխանատվությունը, առանձին-առանձին, ստանձնել են Հայաստանի ազատագրության հայ գաղտնի բանակը և «Հայկական ցեղասպանության արդարության մարտիկներ» կազմակերպությունը։

Քսանյոթամյա Ահմեթ Բենլերը, որը Նիդերլանդներում Թուրքիայի դեսպան Օզդեմիր Բենլերի միակ որդին էր, հետբուհական կրթություն էր ստանում Դելֆթի տեխնիկական համալսարանում։ Ոստիկանության փոխանցմամբ՝ համալսարան գնալու ճանապարհին, նա կանգնեցրել է իր Volkswagen-ը կարմիր լույսի տակ, երբ հրաձիգը, որը կանգնած էր տրոլեյբուսի կանգառում, մոտեցել է մեքենային և չորսից վեց փամփուշտ արձակել նրա ուղղությամբ։ Ահմեթ Բենլերը տեղում մահացել է։

Ենթադրյալ մարդասպանի ձերբակալություն և դատավճիռ 

Բենլերի ենթադրյալ մարդասպանը՝ Մուսթաֆա Հասան Ամարը, ինչպես նշված էր վերջինիս լիբանանյան անձնագրում, Նիդերլանդներ էր վերադարձվել դատավարության համար։ Այդուհանդերձ, նա ազատ արձակվեց դատարանի դահլիճից՝ ոչ բավարար ապացույցների առկայության պատճառով։ Դատական լսումը տևել է շուրջ 7 ժամ։

Տես նաև 
Հայկական ռազմաքաղաքական կազմակերպությունների կողմից սպանված թուրք դիվանագետների ցանկ

Ծանոթագրություններ 

1979 մահեր
Հայ ազգայնականների հարձակողական գործողություններ
Թուրք դիվանագետներ